Nettikauppa mokasi kangaskassin suunnittelun - nettikansa pöyristyi kauheasta "Hitler"-tekstistä
27.07.2017 klo 14:47
Arizonalaisen Belle Chic -nettikaupan kassista nousi somekohu.
Arizonalainen Belle Chic -nettikauppa sai kantapään kautta opetuksen, että tuotteen fontin suunnittelu kannattaa tehdä huolella. Nettikauppa julkaisi verkkosivuillaan kuvan kassista, josta nousi heti somekohu, kertoo Buzzfeed-sivusto.
Kangaskassissa oli tarkoitus lukea "My favorite colour is glitter" eli suomeksi: "Lempivärini on glitter." Nettikansa huomasi nopeasti, että G-kirjain näytti paljon enemmän H-kirjaimelta. Näyttikin kuin kassissa lukisi "My favorite colour is Hitler."
Kuvaa jaettiin Twitterissä yli 44 000 kertaa ja lopulta Jamie Paige -niminen nainen julkaisi selityksen tapahtuneeseen. Hän sanoo siskonsa omistavan Belle Chic -kaupan. Hänen mukaansa teksti oli täysin vahinko
- Alkuperäisen suunnittelun ei ollut mitenkään tarkoitus liittyä antisemitismiin. Siskoni on tietoinen viasta ja kassi suunnitellaan pian uudestaan, Paige kirjoitti.
Osa Twitter-käyttäjistä puolusti nettikauppaa ja totesi, että kaikki tekevät virheitä.
Julkaisivat pahoitteluviestin
Myöhemmin Belle Chic -nettikauppa julkaisi itse päivityksen asiaan liittyen.
- Olemme äärettömän häpeissämme glitter-laukkumme suunnittelusta. Korvasimme sen uudella tekstillä. Toivottavasti pidätte tästä enemmän! kauppa kirjoittaa Twitterissä.
Osa Twitter-käyttäjistä totesi postaukseen, etteivät he pitäneet laukusta alun perinkään ja kommentoivat myös tekstiä.
- Hienoa, mutta eihän glitter ole edes väri, yksi kommentoija kirjoittaa.
Perheartikkelit - 9:42
Ruoka-artikkelit - 9:35
IL-TV Uutiset - 9:18